Ole Eidem

Ole Eidem (født 10. juni 1887 i Selbu, død 4. september 1948) var en norsk fagforeningsmann og politiker, hjemmehørende  i Arbeiderpartiet, senere Norges Kommunistiske Parti.

Han gikk amtskolen, og kom til Trondheim der han ble skotøyarbeider. Han ble fagorganisert i 1907, ble tillitsvalgt og etter hvert formann i Skotøiarbeidernes forening. Han ble også formann i Fagopposisjonen av 1911.

Fra 1907 var han medlem av Trondheims sosialistlag. Han var medlem av styret i AP i byen, og formann i Norges sosialdemokratiske ungdomsforbund i distriktet. Han satt i Trondheims bystyre fra 1912 til 1926, og fra 1916 til 1923 i formannskapet. I årene fra 1917 til 1928 var han medlem av skolestyret.

Ved den store partisplittelsen i 1923 var han blant dem som fulgte Kominterns linje, og deltok i stiftelsen av NKP. Han var også medlem av foreningen Sovjetunionens Venner.«Eidem, Ole», Arbeidernes Leksikon, bind II, Oslo 1933

 Referanser 

Kategori:Norske fagforeningspersoner
Kategori:Lokalpolitikere fra Ap
Kategori:Lokalpolitikere fra NKP
Kategori:Personer fra Selbu kommune